**Anexa la Hotărârea nr.\_\_\_\_\_/\_\_\_\_\_\_\_\_2025**

**a Consiliului local al municipiului Bistrița**

**CONTRACT DE CESIUNE A PĂRȚILOR SOCIALE**

La Societatea Business Park Bistrița Sud S.R.L

Între:

**Părțile contractante:**

1. Municipiul Bistrița, reprezentat prin Primar domnul Gabriel Lazany, în calitate de *Cedent*,

și

2. Județul Bistrița-Năsăud prin Președinte Domnul Emil Radu Moldovan, în calitate de *Cesionar,*

1. **Având în vedere:**
2. **a**) prevederile art. 202 și art. 203 din Legea nr. 31/1990 (\*republicată\*) privind societățile, cu modificările și completările ulterioare;
3. b) art. 1166 raportat la art. 1901 Cod civil;
4. c) Hotărârea Consiliului local al municipiuli Bistrița nr..............
5. d) Hotararea Consiliului Județean al Județulșui Bistrița Năsăud nr.................
6. e) Hotărârea Adunării Generale a Asociaților

și dispozițiile actului constitutiv al Societății Business Park Bistrița Sud S.R.L **denumită în continuare Întreprinderea**,

părțile convin asupra următoarelor:

**Art. 1 - Obiectul contractului**

1.1. Municipiul Bistrița în calitate de cedent cedează un număr de 129 părți sociale pe care le deține la Societatea Business Park Bistrița Sud S.R.L, cu valoare nominală de 544 lei fiecare, reprezentând o cotă de 10% din capitalul social total, corespunzător unui aport la capitalul social de 70176 lei, aport al Cedentului, pentru un preț total de 70176 lei.

1.2. Județul Bistrița-Năsăud în calitate de cesionar acceptă cesiunea și dobândește toate drepturile și obligațiile aferente părților sociale preluate.

**Art. 2 - Prețul cesiunii**

2.1. Cesiunea părților sociale se realizează cu titlu oneros, pentru suma de 70176 lei.

2.2. Suma stabilită va fi achitată conform termenelor și condițiilor stabilite prin prezentul contract.

**Art. 3 - Modalitatea de plată**

3.1. Plata prețului cesiunii se va efectua integral.

**Art. 4 - Obligațiile părților**

4.1. Cedentul are următoarele obligații:

4.1.1. Să transmită Cesionarului toate documentele necesare privind drepturile și obligațiile aferente părților sociale cesionate;

* + 1. Să asigure Cesionarului exercițiul drepturilor aferente părților sociale cesionate;
    2. Să modifice și să aprobe actul constitutiv actualizat al Întreprinderii.

4.2. Cesionarul are următoarele obligații:

4.2.1 . Să respecte prevederile actului constitutiv al Întreprinderii;

* + 1. . Să efectueze plata prețului cesiunii, dacă este cazul;
    2. .Să asigure continuitatea activității Întreprinderii conform scopului stabilit prin actul constitutiv;
    3. .Să aprobe actul constitutiv actualizat al Întreprinderii.

**Art. 5 - Data intrării în vigoare și efectele cesiunii**

5.1. Prezentul contract intră în vigoare la data semnării de către părți.

5.2. Efectele cesiunii se produc de la data înregistrării la Oficiul Registrului Comerțului de pe lângă Tribunalul Bistrița - Năsăud.

**Art. 6 - Garanții**

6.1. Cedentul garantează că părțile sociale cedate sunt libere de sarcini.

6.2. Cedentul declară că nu există litigii în curs care să afecteze părțile sociale cedate.

**Art. 7 - Litigii**

7.1. Orice litigiu izvorât din prezentul contract va fi soluționat pe cale amiabilă.

7.2. În cazul în care nu se ajunge la o soluție amiabilă, litigiul va fi soluționat de instanțele competente.

**Art. 8 - Dispoziții finale**

8.1. Orice modificare a prezentului contract se va face prin act adițional semnat de ambele părți.

8.2. Prezentul contract constituie întregul acord dintre părți cu privire la cesiunea părților sociale.

Semnat astăzi, .............., în Bistrița, în patru exemplare originale, câte două pentru fiecare parte.

**CEDENT** **CESIONAR**